《秋兴 其三》
宋代·张九成

月落在楼角，惊乌连夜啼。门前蝉噪急，床下蛩亦悲。

岂不念节物，清霜殒华姿。况我有鸰原，九年此生离。

时亦咏归去，缅焉久无期。为善天所相，何以报吾施。

大明生于东，皎月生于西。兹理傥不昧，胡为浪嗟咨。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。